Diari Oficial de la Generalitat Valenciana


Sumari del DOGV 4016, del 07-06-2001 (2001/5193)

RESOLUCIÓ de 27 d'abril de 2001, mitjançant la qual s'autoritza i s'adjudica a l'empresa Levante Wagen, SA, el subministrament de dos vehicles Volkswagen Passat Highline d'alta representació amb destinació a l'escolta del president de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4016

Data del DOGV
:   07-06-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/5193


Data del document
:   27-04-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * contracte de subministraments
    * vehicle
    * adjudicació de contracte administratiu

RESOLUCIÓ de 27 d'abril de 2001, mitjançant la qual s'autoritza i s'adjudica a l'empresa Levante Wagen, SA, el subministrament de dos vehicles Volkswagen Passat Highline d'alta representació amb destinació a l'escolta del president de la Generalitat Valenciana. [2001/Q5193]
  
Vista l'oferta presentada per l'empresa Levante Wagen, SA, invitada a participar en la negociació per a dur a terme el subministrament de 2 vehicles Volkswagen Passat Highline d'alta representació destinats a l'escolta del president de la Generalitat Valenciana i les millores proposades, es proposa l'adjudicació per un import de nou milions cinc-centes nou mil dos-centes trenta-dos pessetes (9.509.232 PTA, 57.151,64 euros), a favor de l'empresa Levante Wagen, SA, codi d'identificació fiscal número Y49338900, i amb domicili a València, avinguda del Cid, número 152, codi postal 46908 i, havent aportat aquesta la documentació acreditativa d'estar al corrent en el compliment de les obligacions tributàries i de la Seguretat Social.
  
Tenint en compte que en l'expedient s'han complit els preceptius tràmits d'aprovació de l'expedient de contractació, despesa que comporta i convocatòria per a la presentació d'ofertes, que estableix el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
Vista la competència d'aquesta Direcció General de Patrimoni en virtut del que estableix l'Ordre de 19 de novembre de 1999, de la Conselleria d'Economia i Hisenda, de delegació de firma i de competències en determinades matèries, el Decret 84/2000, de 6 de juny, pel qual s'aprova el Reglament Orgànic i Funcional de la Conselleria d'Economia, Hisenda i Ocupació i el Decret 106/2000, de 18 de juliol, del Govern Valencià, pel qual es regula el Parc Mòbil del Govern Valencià i la seua administració, resolc:
  
Primer
  
Autoritzar i adjudicar a l'empresa Levante Wagen, SA, el subministrament de dos vehicles Volkswagen Passat Highline d'alta representació destinats a l'escolta del president de la Generalitat Valenciana, per un import de nou milions cinc-centes nou mil dos-centes trenta-dos (9.509.232 PTA / 57.151,64 euros), que es pagarà a càrrec de l'aplicació pressupostària 01.84.764.47.0 del pressupost de la Generalitat Valenciana per a 2001, d'acord amb l'informe emés a l'efecte per l'interventor delegat de la Intervenció General de la Generalitat Valenciana.
  
Segon
  
Que l'empresa adjudicatària procedisca a la constitució de la garantia definitiva per un import de tres-centes vuitanta mil tres-centes seixanta-nou pessetes (380.369 PTA / 2.286,06 euros) i a la formalització subsegüent del contracte en la forma i terminis que determine el plec de clàusules administratives particulars aprovat.
  
Notifiqueu aquesta resolució als interessats i advertiu que la present resolució posa fi a la via administrativa i contra ella podrà formular-se recurs potestatiu de reposició davant el mateix òrgan que va dictar l'acte, o bé directament recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació, segons el que disposen els articles 10.1.a i j) i 46.1 de la Llei Reguladora de la Jurisdicció Contenciosa Administrativa, Llei 29/1998, de 13 de juliol, així com en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, una vegada modificat per la Llei 4/1999, de modificació de la Llei 30/1992. Tot això sense perjudici que el recurrent utilitze qualsevol altra via que considere oportuna.